open-index/open-wikipedia-markdown huggingface dataset:
Ραφαέλ Γκερέιρο

Ο **Ραφαέλ Γκερέιρο** (Raphaël Guerreiro, 22 Δεκεμβρίου,1993) είναι Πορτογάλος διεθνής ποδοσφαιριστής με το αντιπροσωπευτικό συγκρότημα της χώρας του ενώ αγωνίζεται ως αριστερός οπισθοφύλακας ή αριστερός μέσος στην Μπάγερν Μονάχου από το καλοκαίρι του 2023, κατά την διάρκεια του οποίου αποκτήθηκε με μεταγραφή από την Μπορούσια Ντόρτμουντ.

Γεννήθηκε στην Λε Μπλαν-Μενίλ ,πόλη της βορειοανατολικής πλευράς της Γαλλίας από πατέρα πορτογαλικής καταγωγής και από μητέρα γαλλικής καταγωγής.

## Επαγγελματική καριέρα
### Καέν

Με την φανέλα της Καέν, ο Ραφαέλ Γκερέιρο πραγματοποίησε το επαγγελματικό του ντεμπούτο ως ποδοσφαιριστής την σεζόν 2012-2013, σημειώνοντας εξαιρετικές εμφανίσεις που τον οδήγησαν στο να συμπεριληφθεί στην ομάδα της χρονιάς στην Ligue 2. Αξίζει να σημειωθεί πως αγωνίστηκε σε όλους τους αγώνες με την ομάδα του με εξαίρεση έναν αγώνα στο τέλος της αγωνιστικής περιόδου.

### Λοριάν

Έπειτα μεταπήδησε στην ΦΚ Λοριάν και αγωνίστηκε στην ομώνυμη ομάδα της πόλης, η οποία αγωνιζόταν στην πρώτη κατηγορία της Γαλλίας, την Ligue 1. Πραγματοποίησε το ντεμπούτο του με την φανέλα της Λοριάν, στις 10 Αυγούστου του 2013 στην εκτός έδρας ήττα από την Λιλ, ενώ το πρώτο του τέρμα το σημείωσε απέναντι στην Παρί Σεν Ζερμέν την 1 Νοεμβρίου 2014.

### Μπορούσια Ντόρτμουντ

Το καλοκαίρι του 2016 υπέγραψε συμβόλαιο τετραετούς διάρκειας με την Μπορούσια Ντόρτμουντ έναντι του ποσού των 12.000.000 ευρώ. Στην Μπορούσια Ντόρτμουντ πραγματοποιεί εξαιρετικές εμφανίσεις τόσο ως αριστερός μπακ αλλά και ως αριστερός εξτρέμ. Οι εξαιρετικές εμφανίσεις του οδήγησαν και στην ανανέωση του συμβολαίου του το 2019, όπου ανανέωσε και με την ομάδα της Γερμανίας μέχρι και το 2023.

### Μπάγερν Μονάχου

Το καλοκαίρι του 2023 υπέγραψε τριετές συμβόλαιο με την Μπάγερν Μονάχου..

## Συμμετοχές με εθνική Πορτογαλίας
Στις 21 Μαρτίου του 2013 πραγματοποίησε το ντεμπούτο του με το αντιπροσωπευτικό συγκρότημα της χώρας του ηλικίας κάτω των 21, στην εντός έδρας ήττα από την αντίστοιχη ομάδα της Σουηδίας. Το Νοέμβριο του 2014 κλήθηκε από τον ομοσπονδιακό προπονητή του, Φερνάντο Σάντος, στα δύο φιλικά προετοιμασίας ενόψει  του Euro 2016, καταγράφοντας τις πρώτες του συμμετοχές με την Εθνική Πορτογαλίας.Αξιοσημείωτο επίσης είναι ότι η εθνική ομάδα της Πορτογαλίας ήταν η νικήτρια ομάδα του θεσμού. Παρόλο που αντιμετώπισε πρόβλημα τραυματισμού, βρισκόταν στην αποστολή για το Παγκόσμιο Κύπελλο του 2018.

## Παραπομπές


Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Πρωταθλήματος Εθνών ΟΥΕΦΑ
Ελίζαμπεθ Φλάισμαν

Η **Ελίζαμπεθ Φλάισμαν** (Elizabeth Fleischman-Aschheim, 5 Μαρτίου 1867 - 3 Αυγούστου 1905) ήταν Αμερικανή ακτινολόγος που θεωρείται πρωτοπόρος στην έρευνα των ακτίνων Χ. Θεωρείται οτι είναι η πρώτη γυναίκα που πέθανε από τα αποτελέσματα της επίδρασης των ακτίνων Χ στον οργανισμό της.
## Πρώτα χρόνια
Η Ελίζαμπεθ Φλάισμαν γεννήθηκε στην κομητεία El Dorado της Καλιφόρνια (πιθανώς στο Placerville ), στις 5 Μαρτίου 1867, κόρη Εβραίων μεταναστών από την Αυστρία .   Η μητέρα της, η Κάθριν Λεζάνσκι γεννήθηκε στην Πράγα και είχε πολλά μέλη της οικογένειας που ήταν γιατροί στην Τσεχική Δημοκρατία . Ο πατέρας της, ο Jacob Fleischman, ήταν αρτοποιός.  Η Ελίζαμπεθ ήταν ένα από τα πέντε παιδιά.  

Μέχρι το 1876 η οικογένεια είχε μετακομίσει στο Σαν Φρανσίσκο όπου ο πατέρας της Ελισάβετ, εργάστηκε πρώτος ως αρτοποιός και αργότερα έγινε έμπορος που πούλησε διάφορα λινά και πούρα . Η Elizabeth Fleischman φοιτά στο γυμνάσιο των κοριτσιών και εγκατέλειψε το 1882 για να βοηθήσει την οικογένειά της.  Στη συνέχεια πήρε μαθήματα στη λογιστική και στη διαχείριση γραφείων και για ένα διάστημα εργάστηκε ως λογιστής στο Friedlander & Mitau, κατασκευαστή εσώρουχων στο Σαν Φρανσίσκο.   

Μετά το θάνατο της μητέρας της, η Fleischman μετακόμισε με την αδερφή της Estelle, η οποία παντρεύτηκε τον Άγγλο ιατρό και τον χειρουργό Michael Joseph Henry Woolf.   Η Fleischman εργάστηκε στο γραφείο της ιατρικής πρακτικής του Woolf ως λογιστής, όπου μοιράστηκε και υποστήριξε την περιέργειά της στη νέα ιατρική τεχνολογία των ακτίνων Χ .  

## Πρωτοπόρος ακτίνων Χ
Το 1896, η Φλάισμαν διάβασε την ανακάλυψη του Wilhelm Röntgen με ακτινογραφίες στη Βιέννη της Αυστρίας : «Μια νέα φωτογραφική ανακάλυψη» που προκάλεσε το ενδιαφέρον της για την ακτινογραφία .   Τον Αύγουστο του 1896, παρακολούθησε μια δημόσια διάλεξη και παρουσίαση σε συσκευές ακτίνων Χ από τον Albert Van der Naillen στο Σαν Φρανσίσκο.  Αργότερα εκείνο το έτος, εγγράφηκε στη Σχολή Μηχανικών Van der Naillen και πήρε ένα μάθημα στην ηλεκτρολογία, επηρεασμένη εν μέρει από τη διάλεξη του Van der Naillen και την ενθάρρυνση του γαμπρού της γιατρού. 

Με την ολοκλήρωση των σπουδών, δανείστηκε κεφάλαια από τον πατέρα της για να αγοράσει συσκευές ακτίνων Χ και ένα φθοροσκόπιο .   Η Φλάισμαν έδειξε γρήγορα έντονο ενδιαφέρον και έγινε ικανή με τις διάφορες συσκευές που ήταν απαραίτητες για την παραγωγή των ακτίνων Χ. 

Μέχρι το 1897, ένα χρόνο μετά την ανακάλυψη των ακτίνων Χ από τον Röntgen, είχε ιδρύσει εργαστήριο ακτίνων Χ στην οδό Sutter στο Σαν Φρανσίσκο.  Εκεί εξέτασε ασθενείς για λογαριασμό τοπικών ιατρών. Αυτό το έργο απαιτούσε εξειδίκευση τόσο στην ανατομία όσο και στη φωτογραφία, προκειμένου να παράγει καθαρές εικόνες.  

Το 1898, αμερικανικές εφημερίδες ανέφεραν τα αποτελέσματα της δουλειάς της που βομβαρδίζει εμπορικά τρόφιμα με ακτινογραφίες για να ανιχνεύσει την παρουσία ή την απουσία «νοθείας» από ακαθαρσίες.  Άρχισε επίσης να τραβάει ακτινογραφίες ζώων και κοινών αντικειμένων, όπως το εσωτερικό ενός παπουτσιού.  

## Παραπομπές


Κατηγορία:Ακτινολόγοι
Κατηγορία:Σελίδες με μη επιθεωρημένες μεταφράσεις
Τιάγκο Μότα

Ο **Τιάγκο Μότα** (*Thiago Motta*, 28 Αυγούστου 1982) είναι παλαίμαχος διεθνής ποδοσφαιριστής, ο οποίος αγωνιζόταν ως μέσος, και προπονητής ποδοσφαίρου. Έχει διπλή υπηκοότητα, Βραζιλιανική και Ιταλική.

Ο Μότα ξεκίνησε την καριέρα του από τη Μπαρτσελόνα, όπου όμως υπέφερε από συχνούς τραυματισμούς. Στη συνέχεια πέρασε από την Ατλέτικο Μαδρίτης και τη Τζενόα για μικρό χρονικό διάστημα και το 2009 αποκτήθηκε από την Ίντερ για 10,2 εκατομμύρια ευρώ, παράλληλα με τον Ντιέγο Μιλίτο. Τον Ιανουάριο του 2012 αποκτήθηκε από την Παρί Σεν Ζερμέν για περίπου 10 εκατομμύρια. Έχει κατακτήσει 27 τίτλους σε συλλογικό επίπεδο, συμπεριλαμβανομένου ενός Τσάμπιονς Λιγκ με την Ίντερ το 2010.

Γεννημένος στη Βραζιλία, ο Μότα έχει και Ιταλική υπηκοότητα. Πραγματοποίησε δύο εμφανίσεις με την εθνική Βραζιλίας το 2003, αλλά επέλεξε για τη συνέχεια να εκπροσωπήσει την εθνική Ιταλίας, πραγματοποιώντας το ντεμπούτο του το 2011, και πραγματοποιώντας 30 συμμετοχές με το ιταλικό εθνόσημο. Ήταν μέλος της αποστολής στο Μουντιάλ 2014 και σε δύο Euro, φτάνοντας στον τελικό το 2012.

Μετά την απόσυρσή του το 2018, έγινε προπονητής των ακαδημιών της Παρί ΣΖ. Τον Οκτώβριο του 2019 ορίστηκε προπονητής της Τζένοα, όμως μετά από μια σειρά κακών αποτελεσμάτων απολύθηκε τον Δεκέμβριο του ίδιου έτους.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Τζένοα
Κατηγορία:Ποδοσφαιριστές Ίντερ
Κατηγορία:Ποδοσφαιριστές Παρί Σεν Ζερμέν
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Βραζιλιάνοι προπονητές ποδοσφαίρου
Κατηγορία:Ιταλοί προπονητές ποδοσφαίρου
Κατηγορία:Προπονητές ποδοσφαίρου Τζένοα ΚΦΚ
Κατηγορία:Βραζιλιάνοι ιταλικής καταγωγής
Κατηγορία:Προπονητές ποδοσφαίρου Σέριε Α
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2003
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στη Γαλλία
Κατηγορία:Προπονητές ποδοσφαίρου Μπολόνια ΦΚ 1909
Κατάλογος ελληνικών ταινιών του 1933

Ο παρακάτω πίνακας περιλαμβάνει τις ταινίες του Ελληνικού κινηματογράφου που κυκλοφόρησαν για πρώτη φορά το 1933.

## Kατάλογος

## Παραπομπές


Κατηγορία:Ελληνικές ταινίες ανά έτος
Ιερεμίας Βισνιοβιέτσκι

Ο **Ιερεμίας**, ουκραν. Ярема Вишневецький - Yarema Vyshnevetsky (1612 - 20 Αυγούστου 1651) από τον Οίκο των Βισνιοβιέτσκι ο λεγόμενος *Σφύρα επί των Κοσάκων* ή *Σιδηροκέφαλος*, ήταν πρίγκιπας του Βισνιόβιετς, Λούμπνιε & Χόρολ, ευγενής της Πολωνο-Λιθουανικής Κοινοπολιτείας. 

## Βιογραφία
Ήταν ο μόνος γιος του Μιχαήλ Βισνιοβιέτσκι ευγενούς (szlachcic), πρίγκιπα του Βισνιόβιετς, μεγιστάνα και της Ρεγκίνας Μοβίλα, κόρης του Ιερεμία Μοβίλα βοϊβόδα/πρίγκιπα της Μολδαβίας. 

## Οικογένεια
Παντρεύτηκε το 1639 τη Γκρυζέλντα Ζαμοΰσκα, κόρη του Τόμας Ζαμοΰσκι βοϊβόδα της Ποδολίας και είχε τέκνo:
* Μίχαλ-Κορύμπουτ 1640-1673, βασιλιάς της Πολωνίας & μεγάλος δούκας της Λιθουανίας.

## Πηγές
* Hruševs, Mychajlo S.; Poppe, Andrzej (2004). History of Ukraine-Rus': The Cossack Age, 1654-1657. Canadian Inst. of Ukrainian Studies Press. ISBN 1-895571-22-7.
* Lerski, Jerzy Jan; Wróbel, Piotr; Kozicki, Richard J. (1996). Historical Dictionary of Poland, 966-1945. Greenwood Publishing. ISBN 978-0-313-26007-0.
* Romański, Romuald (2009). Książę Jeremi Wiśniowiecki. Bellona. ISBN 978-83-11-11524-8.
* Widacki, Jan (1984). Kniaź Jarema (in Polish). Wydawnictwo "Slask". ISBN 978-83-216-0440-4.

## Παραπομπές


Κατηγορία:Πολωνοί στρατιωτικοί
Κατηγορία:Πολωνοί ευγενείς
Γκρυζέλντα Κωνστάντσια Βισνιοβιέτσκα

Η **Γκρυζέλντα-Κωνστάντσια**, πολων. Gryzelda Konstancja Zamoyska Wiśniowiecka (27 Απριλίου 1623 - 17 Απριλίου 1672) από τον Οίκο του Ζαμοΰσκι ήταν κόρη του βοϊβόδα της Ποδολίας και με τον γάμο της έγινε σύζυγος του βοϊβόδα της Ρουθηνίας.

## Βιογραφία
Ήταν η μόνη κόρη του Τόμας Ζαμοΰσκι βοϊβόδα της Ποδολίας, στάροστ της Κρακοβίας & αντικαγκελλάριου της Πολωνο-Λιθουανικής Ένωσης και της Καταζύνας Οστρόγκσκας, κόρης του Ολεκσάντερ βοϊβόδα του Βολύν.

O αδελφός της Ιωάννης Ζαμοΰσκι (1627-1665) νυμφεύτηκε τη Μαρία Καζιμίρα Λουίζα ντε Λα Γκρανζ ντ'Αρκιάν. Όταν αυτός απεβίωσε, η Μαρία-Καζιμίρα-Λουίζα έκανε δεύτερο γάμο με τον Ιωάννη Γ΄ Σομπιέσκι βασιλιά της Πολωνίας-Λιθουανίας.

## Οικογένεια
Παντρεύτηκε το 1639 τον Ιερεμία Βισνιοβιέτσκι βοϊβόδα της Ρουθηνίας, πρίγκιπα του Βισνιόβιετς και είχε τέκνο:
* Μίχαλ-Κορύμπουτ 1640-1673, βασιλιάς της Πολωνίας-Λιθουανίας.

## Παραπομπές


## Πηγές
* http://genealogia.grocholski.pl/gd/osoba.php?id=001522
* http://www.sejm-wielki.pl/b/dw.4626

## Εξωτερικοί σύνδεσμοι
* 

Κατηγορία:Πολωνοί του 17ου αιώνα
Ιάκωβος Σομπιέσκι

Ο **Ιάκωβος**, πολων. Jakub Sobieski (5 Μαΐου 1590 - 23 Ιουνίου 1646) από τον Οίκο των Σομπιέσκι ήταν Πολωνός ευγενής, μέλος του Κοινοβουλίου, συγγραφέας, πολιτικός και στρατιωτικός ηγέτης.

## Βιογραφία
Ήταν γιος του Μάρεκ Σομπιέσκι ευγενούς (szlachcic) της Πολωνίας-Λιθουανίας, σημαιοφόρου (chorąży) της Αυλής, καστελάνου, μετά βοϊβόδα, του Λούμπιν και της Γιαντβίγκα Σνοπκόβσκας.

## Οικογένεια
Παντρεύτηκε πρώτα τη Μαριάννα Βισνιοβιέτσκα (1600-1624), κόρη του Κωνστάντυ Bισνιοβιέτσκι βοϊβόδα του Μπελτς & Ρουθηνίας και είχε τέκνα:
* Τερέσα 1622-1623, μία κόρη 1624, απεβίωσαν νήπια.

Έπειτα ο Ιάκωβος έκανε δεύτερο γάμο με τη Θεοφίλα-Σοφία Ντανίλοβιτς, κόρη του Γιαν Ντανίλοβιτς βοϊβόδα της Ρουθηνίας και είχε τέκνα:
* Μάρεκ 1628-1652, σταρόστα (ενοικιαστής βασιλικών γαιών).
* Ιωάννης Γ΄ 1629-1696, βασιλιάς της Πολωνίας & μεγάλος δούκας της Λιθουανίας.
* Καταρζύνα 1634-1694, παντρεύτηκε πρώτα τον Βλαντύσλαφ Ντόμινικ Ζασλάβσκι σταυλάρχη, βοϊβόδα του Σαντόμιερς και της Κρακοβίας και μετά τον Μιχαήλ Καζιμίερς Ραντζίβιου βοϊβόδα του Βίλνιους.
* Άννα Ροζαλία, Βενεδικτίνη μοναχή στο Λβοβ.
* Σοφία, Στανίσλαφ, Στανίσλαφ-Μίχαλ απεβίωσαν νήπια.

## Πηγές
* Jacek Jędruch (1998). Constitutions, elections, and legislatures of Poland, 1493–1977: a guide to their history. EJJ Books. p.&nbsp;113. ISBN 978-0-7818-0637-4. Retrieved 13 August 2011.

## Παραπομπές


Κατηγορία:Οικογένεια Σομπιέσκι
Κατηγορία:Πολωνοί ευγενείς
Θεοφίλα Σοφία Σομπιέσκα

Η **Θεοφίλα-Σοφία**, πολων. Teofila Zofia Daniłowic[zówna] Sobieska (1607 - 27 Νοεμβρίου 1661) από τον Οίκο των Ντανίλοβιτς ήταν κόρη του βοϊβόδα της Ρουθηνίας και με τον γάμο της έγινε σύζυγος πολιτικού & στρατιωτικού της Πολωνίας-Λιθουανίας. 

## Βιογραφία
Ήταν η τρίτη κόρη (1η από τον 2ο γάμο) του Γιαν Ντανίλοβιτς βοϊβόδα της Ρουθηνίας και της 2ης συζύγου του Σοφίας Ζουκιέβσκι, κόρης του Στανίσλαφ Ζουκιέβσκι βοϊβόδα του Κιέβου.

## Οικογένεια
Παντρεύτηκε το 1627 τον Ιακώβ Σομπιέσκι πολιτικό & στρατιωτικό της Πολωνίας-Λιθουανίας και είχε τέκνα:
* Μάρεκ 1628-1652, σταρόστα (ενοικιαστής βασιλικών γαιών).
* Ιωάννης Γ΄ 1629-1696, βασιλιάς της Πολωνίας & μεγάλος δούκας της Λιθουανίας.
* Καταρζύνα 1634-1694, παντρεύτηκε πρώτα τον Βλαντύσλαφ Ντόμινικ Ζασλάβσκι σταυλάρχη, βοϊβόδα του Σαντόμιερς και της Κρακοβίας και μετά τον Μιχαήλ Καζιμίερς Ραντζίβιου βοϊβόδα του Βίλνιους.
* Άννα Ροζαλία, Βενεδικτίνη μοναχή στο Λβοβ.
* Σοφία, Στανίσλαφ, Στανίσλαφ-Μίχαλ απεβίωσαν νήπια.

## Πηγές
* https://web.archive.org/web/20161201021814/http://genealogia.grocholski.pl/gd/osoba.php?id=001834

## Παραπομπές


Κατηγορία:Πολωνοί ευγενείς
Κατηγορία:Οικογένεια Σομπιέσκι
Μαρία Καζιμίρα Λουίζα ντε Λα Γκρανζ ντ'Αρκιάν

Η **Μαρία Καζιμίρα Λουίζα** (γαλλ. *Marie Casimire Louise de La Grange d'Arquien*, 28 Ιουνίου 1641 - 30 Ιανουαρίου 1716) από τον Οίκο του Λα Γκρανζ ντ' Αρκιάν ήταν κόρη του κυβερνήτη του Καλαί και με τον γάμο της έγινε βασίλισσα της Πολωνίας-Λιθουανίας.

## Βιογραφία
Ήταν η πέμπτη κόρη του Ανρί ντε λα Γκρανζ, Μαρκησίου του Αρκιάν, κυβερνήτη του Καλαί, και της Φρανσουάζ ντε λα Σατρ.

## Οικογένεια
Παντρεύτηκε πρώτα το 1658 τον Γιαν Ζαμοΰσκι, μεγιστάνα της Πολωνίας (αδελφό της Γκρυζέλντα Κωνστάντσια, μητέρας του Μιχαήλ Κορύμπουτ Βισνιοβιέτσκι, βασιλιά της Πολωνίας-Λιθουανίας), και είχε τέκνα:
* Λουντβίκα Μαρία (Απρίλιος - Μάιος 1659) 
* γιος (Ιανουάριος 1660)
* Καταρύνα Βαρβάρα (1660 - 1662)
* κόρη (Μάιος - Αύγουστος 1664)

Τρεις μήνες μετά το θάνατο του Ζαμοΰσκι το 1665, η Μαρία Καζιμίρα Λουίζα έκανε δεύτερο γάμο με τον Ιωάννη Γ΄ Σομπιέσκι, βασιλιά της Πολωνίας & μεγάλο δούκα της Λιθουανίας, και είχε τέκνα:
* Ιάκωβος Λουδοβίκος Ερρίκος (1667 - 1737), πρίγκιπας της Ολάβα, πολιτικός, διπλωμάτης, λόγιος, περιηγητής.
* δίδυμες κόρες (9 Μαίου 1669).
* Θηρεσία Θεοφιλία (Οκτώβριος 1670).
* Αδελαΐδα Λουδοβίκα (1672 - 1677).
* Μαρία Θηρεσία (18 Οκτωβρίου 1673 - 7 Δεκεμβρίου 1675)
* κόρη (Οκτώβριος 1674).
* Θηρεσία Κυνιγόνδη (1676 - 1730), παντρεύτηκε τον Μαξιμιλιανό Β΄ Εμμανουήλ της Βαυαρίας.
* Αλέξανδρος Βενέδικτος (1677 - 1714), πρίγκιπας, πολιτικός, διπλωμάτης, συγγραφέας.
* κόρη (13 Νοεμβρίου 1678).
* Κωνσταντίνος Βλαδίσλαος (1680 - 1726), πρίγκιπας, πολιτικός, διπλωμάτης, λόγιος.
* Ιωάννης (1682 - 1685).
* κόρη (20 Δεκεμβρίου 1684).

## Πηγές
* E. Rudzki, Polskie królowe, t. II: Żony królów elekcyjnych, Warszawa 1990, s. 246.

## Παραπομπές


Κατηγορία:Πολωνές πολιτικοί
Κατηγορία:Ενταφιασμοί στον Καθεδρικό Ναό της Κρακοβίας
Ραφαήλ Λεστσύνσκι (1650-1703)

Ο **Ραφαήλ** (πολων. *Rafał Leszczyński*, 1650 - 1703) από τον Οίκο των Λεστσύνσκι ήταν ευγενής (*szlachcic*) της Πολωνίας, κόμης της Γερμανίας, μέγας θησαυροφύλακας της Πολωνίας-Λιθουανίας.

## Βιογραφία
Ήταν ο τρίτος γιος του Μπογκούσλαφ Λεστσύνσκι κόμη του Λέσνο, γενικού σταρόστα της Μεγάλης Πολωνίας, μεγάλου θησαυροφύλακας, αναπληρωτή Καγκελάριου και της (πρώτης συζύγου του) Άννας κόμισσας Ντόνχοφ.

## Οικογένεια
Παντρεύτηκε το 1676 την Άννα (1660-1727, κόρη του Στανίσλαφ Γιαν Γιαμπλονόβσκι, στρατάρχη (hetman) και πρίγκιπα και είχε τέκνο:
* Στανίσλαφ 1677-1766, βασιλιάς της Πολωνίας και μεγάλος δούκας της Λιθουανίας.

## Πηγές
* Zieliński, Ryszard (1978). "Polka na francuskim tronie.". Czytelnik.

## Αναφορές σε πηγές


Κατηγορία:Πολωνοί ευγενείς
Άννα Λεστσύνσκα (1660-1727)

Η **Άννα**, πολων. Anna Jablonowski Leszczyńska (1660 - 1727) από τον Οίκο των Γιαμπονόβσκι, ήταν κόρη στρατάρχη & πρίγκιπα της Πολωνίας-Λιθουανίας και με τον γάμο της έγινε σύζυγος του μεγάλου θησαυροφύλακα & στόλνικου του στέμματος.

## Βιογραφία
Ήταν κόρη του Στανίσλαφ στρατάρχη (hatman) & πρίγκιπα της Πολωνίας-Λιθουανίας και της Μαριάννας Καζανόβσκας.

## Οικογένεια
Παντρεύτηκε το 1676 τον Ραφαήλ Λεστσύνσκι μεγάλου θησαυροφύακα & στόλνικου του στέμματος και βοϊβόδα της Γαλικίας & Πόζναν και είχε τέκνα:
* Στανίσλαφ Α΄ 1677-1766, βασιλιάς της Πολωνίας & μεγάλος δούκας της Λιθουανίας.

## Πηγές
* Latour, Louis Therese, Princesses Ladies And Salonnieres of The Reign of Louis XV, 1927

## Παραπομπές


Κατηγορία:Πολωνοί ευγενείς
Αικατερίνη Οπαλίνσκα

Η **Αικατερίνη**, πολων. Katarzyna Opalińska (13 Οκτωβρίου 1680 - 19 Μαρτίου 1747) από τον Οίκο των Οπαλίνσκι, ήταν κόρη του στάροστ & καστελάνου του Πόζναν και με τον γάμο της έγινε βασίλισσα της Πολωνίας-Λιθουανίας.

## Βιογραφία
Ήταν η μόνη κόρη του Ιωάννη-Καρόλου Οπαλίνσκι στάροστ & καστελάνου του Πόζναν και της Σοφίας-Άννας Τσαρνκόβσκι, κόρης του Αδάμ-Ουριέλ Τσαρνκόβσκι. 

## Οικογένεια
Παντρεύτηκε το 1698 τον Στανίσλαφ Α΄ Λεστσύνσκι βασιλιά της Πολωνίας & μεγάλο δούκα της Λιθουανίας και είχε τέκνα:
* Άννα 1699-1717, απεβ. 18 ετών.
* Μαρία 1703-1768, παντρεύτηκε τον Λουδοβίκο ΙΕ΄ της Γαλλίας.

## Πρόγονοι





## Πηγές
* Renata Tyszczuk: The Story of an Architect King: Stanislas Leszczynski in Lorraine 1737-1766

## Αναφορά σε πηγές


Κατηγορία:Πολωνοί ευγενείς
Κατηγορία:Δούκισσες της Λωρραίνης
Κατηγορία:Οικογένεια Πονιατόφσκι
Βλαχιά Εύβοιας

Η **Βλαχιά** είναι χωριό της Βόρειας Εύβοιας και ανήκει στον Δήμο Μαντουδίου-Λίμνης-Αγίας Άννας. Σύμφωνα με τα στοιχεία της απογραφής του 2011, ο πληθυσμός της Βλαχιάς ανέρχεται στους 140 κατοίκους.

## Γενικά στοιχεία
Βρίσκεται στην ανατολική πλευρά του νησιού κτισμένη σε πλάγια σε υψόμετρο 150 μέτρων, περιτριγυρίζεται από δάσος με θέα προς το Αιγαίο. Απέχει περίπου 68 χιλιόμετρα από τη Χαλκίδα και 11 χιλιόμετρα από το κοντινότερο χωριό Πήλι.

Ιστορικά ελευθερώθηκε από τους Τούρκους το 1835. Η γη της περιοχής μοιράστηκε στους ντόπιους και δημιούργησαν το χωριό. Σχετικά με την προέλευση του ονόματος της Βλαχιάς υπάρχουν δυο εκδοχές, η μια ότι προέρχεται από τους Βλάχους που κατοικούν εκεί και η δεύτερη από τα γλυφά νερά της περιοχής από παραφθορά της λέξης. Οι Τούρκοι ονόμαζαν την περιοχή «Οσνάρι» η Αυλωνάρι.

Σήμερα οι κάτοικοι του χωριού ασχολούνται με την κτηνοτροφία, τη γεωργία και την υλοτομία. Ορισμένοι ασχολούνται και με τον τουρισμό μιας και παρατηρείται αύξηση των επισκεπτών στην περιοχή.

Παραλία του χωριού είναι ο Μακρύς Γιαλός (ή Ποτάμι). Τα νερά της είναι καθαρά με συνδυασμό χοντρής άμμου και βότσαλου και περιβάλλεται από πλαγία πευκοδάσους. Επίσης στην περιοχή υπάρχουν όρμοι, πολλοί εκ των οποίων έχουν πρόσβαση μόνο από τη θάλασσα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας
Οροσειρά Νταχρά

Η **οροσειρά Νταχρά** () είναι οροσειρά στη βόρεια Αλγερία. Η λέξη «Νταχρά» είναι αραβική και σημαίνει «πίσω». Στην τοπωνυμία αυτός ο όρος αναφέρεται σε ένα μακρύ οροπέδιο μικρότερου υψομέτρου. 

## Γεωγραφία
Η Νταχρά είναι χαμηλή υπο-οροσειρά του Άτλαντα Τελλ η οποία εκτείνεται από το Αλγέρι στα ανατολικά κατά μήκος της ακτής της Μεσογείου μέχρι τις εκβολές του ποταμού Σελίφ κοντά στο Μοσταγκανέμ στο δυτικό άκρο της. Η υψηλότερη κορυφή της οροσειράς είναι το όρος Ζακάρ με υψόμετρο 1.550 μ., βόρεια της πόλης Μιλιανά. Οι κάτοικοι της περιοχής είναι Βέρβεροι. 

Η οροσειρά καλύπτεται εν μέρει από μεσογειακό δάσος, με διάσπαρτα τμήματα καλλιέργειας. 

Οι κάτοικοι της οροσειράς Νταχρά έχουν βερβερική καταγωγή και κατάγονται από τους Μπανού Ιφρέν και τους Μαγκραουά. 

## Παραπομπές


Νταχρα
Στανίσουαφ Πονιατόφσκι (1676-1762)

Ο **Στανίσουαφ Πονιατόφκι** (πολωνικά: *Stanisław Poniatowski*) (15 Σεπτεμβρίου 1676 - 29 Αυγούστου 1762) ήταν Πολωνός ευγενής, στρατιωτικός διοικητής και διπλωμάτης.

## Βιογραφία
Ήταν γιος του Φραγκίσκου Πονιατόφσκι, αρχικυνηγού & αρχιοινοχόου της Πολωνικής-Λιθουανικής Κοινοπολιτείας και της Ελένης Νιεβιαρόβσκα. 

## Οικογένεια
Παντρεύτηκε πρώτα σύντομα μετά το 1701 την Τερέζα Βοϋνιάνκα-Γιασιέτσκα (απεβ. 1710), χωρίς να αποκτήσουν απογόνους.

Το 1720 ο Στανίσλαφ έκανε δεύτερο γάμο, με την Κωνστάντσια Τσαρτορύσκα, κόρη του Καζιμίερς Τσαρτορύσκι δούκα του Κλέβαν & Ζούκουφ και είχε τέκνα:
* Καζιμίερς 1721-1800, αρχιθαλαμηπόλος (podkomorzy), αντιστράτηγος, ιππότης του Τάγματος του Λευκού Αετού.
* Φραγκίσκος 1723-1749/59, μέλος του Συλλόγου (canon) και κοσμήτορας του καθεδρικού της Κρακοβίας.
* Αλέξανδρος 1725-1744, υπασπιστής του Καρόλου-Ιωσήφ επισκόπου του Ολομόουτς.
* Λουντβίκα-Μαρία 1728-1781, παντρεύτηκε τον Γιαν-Γιάκουμπ Ζαμοΰσκι βοϊβόδα της Ποδολίας.
* Ισαβέλλα 1730-1808, παντρεύτηκε πρώτα τον Γιαν-Κλέμενς Μπρανίτσκι στρατάρχη και μεγιστάνα και μετά τον Αντρέι Μοκρονόβσκι πολιτικό και στρατηγό της Πολωνίας.
* Στανίσλαφ Β΄ Αύγουστος 1732-1798, βασιλιάς της Πολωνίας & μεγάλος δούκας της Λιθουανίας.
* Ανδρέας 1734/5-1773, στρατάρχης.
* Μίχαλ-Γιέρζυ 1736-1794, ηγούμενος, επίσκοπος του Πουότσκ και βοηθός επίσκοπος της Κρακοβίας, αρχιεπίσκοπος του Γκιέζνο και πρωτεύων (primatus) της Πολωνίας.

## Πηγές
* Poniatowski Stanisław, Polski Słownik Biograficzny, Zeszyt 171 (tom XXVII), 1983, p. 471.

## Παραπομπές


Κατηγορία:Στρατηγοί της Πολωνικής-Λιθουανικής Κοινοπολιτείας
Κατηγορία:Σουηδοί στρατηγοί
Στανισουαφ
Κατηγορία:Σουηδοί διπλωμάτες
Κατηγορία:Πολωνοί στρατηγοί σε ξένους στρατούς
Πάνορμος Καλύμνου

*Για συνώνυμους οικισμούς στην Ελλάδα δείτε το λήμμα: [[Πάνορμος]]*

Η **Πάνορμος** είναι παραθαλάσσια κωμόπολη της Καλύμνου στα Δωδεκάνησα με υψόμετρο 40 μέτρα.

## Γεωγραφικά στοιχεία - αξιοθέατα
Η Πάνορμος βρίσκεται στα δυτικά παράλια του νησιού και τον όρμο Λιναριάς. Είναι κτισμένη στο δυτικό τμήμα της κοιλάδας Πόθιας, ανάμεσα στην πρωτεύουσα (ΝΑ.) και το Καμάρι (Β.), σε απόσταση μόλις 6 χλμ. από το λιμάνι της Καλύμνου (Πόθια). Στα δυτικά είναι η νησίδα Αγία Κυριακή και νότια το αεροδρόμιο της Καλύμνου. Είναι παραθεριστικός οικισμός που διαθέτει αρκετά ξενοδοχειακά καταλύμματα (ξενοχεία, ενοικιαζόμενα κ.α.), γνωστός για τις παραλίες "Καντούνι", "Λινάρια" και "Πλατύς Γιαλός". Θρησκευτικό αξιοθέατο είναι η ανδρώα Ιερά Μονή του Αγίου Παντελεήμονα, η οποία βρίσκεται στα βορειοανατολικά και τις πλαγιές του υψώματος Πατέλα, χρονολογείται στον 17ο αιώνα και θεωρείται δεύτερος Πολιούχος του νησιού.

## Ιστορικά στοιχεία
H Πάνορμος βρίσκεται στην περιοχή του αρχαίου Mέσου Δήμου ή Δάμου σύμφωνα με τους ντόπιους.  Στη γύρω της περιοχή υπάρχουν ευρήματα κατοίκησής της από την αρχαία εποχή με πιο σημαντικά αυτά από αρχαία εργαστήρια αγγειοπλαστικής στην τοποθεσία "Τσουκαλαριάς". 
Ο κηρυγμένος, από το 2006, αρχαιολογικός χώρος της περιλαμβάνει τα παρακάτω αξιοθέατα:

* Ευρυόθολος Εμπορειού: καμαροσκεπές οικοδόμημα που πιθανόν χρησίμευε ως παρατηρητήριο της θαλάσσιας περιοχής.
* Παλαιοχριστιανικός λουτρώνας Εμπορειού.
* Παλαιοχριστιανικός οικισμός Εμπορειού.
* Παλαιοχριστιανική Βασιλική Εμπορειού.
* Ελληνιστικό οχυρό, στη θέση Καστρί, βορειοανατολικά του χωριού στις πλαγιές του υψώματος Πατέλα.
Ως οικισμός αναφέρεται επίσημα το 1948, μετά την ενσωμάτωση των Δωδεκανήσων, στο ΦΕΚ 248Α - 28/09/1948 με την ονομασία *Μπροστά* να προσαρτάται στο δήμο Καλύμνου. Το 1950 με το ΦΕΚ 196Α - 02/09/1950 μετονομάστηκε σε Πάνορμος. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 2.069 κατοίκους.

## Εξωτερικοί σύνδεσμοι
* Panormos, Kalymnos - Πάνορμος, Κάλυμνος στο https://www.youtube.com/

## Παραπομπές


Κατηγορία:Γεωγραφία της Καλύμνου
Κατηγορία:Κωμοπόλεις του νομού Δωδεκανήσου
Κατηγορία:Χωριά της περιφερειακής ενότητας Καλύμνου
Κατάλογος ελληνικών ταινιών του 1939

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1939.

## Kατάλογος

## Παραπομπές

Κατηγορία:Ελληνικές ταινίες ανά έτος
Φυρτ

Το **Φυρτ** (γερμανικά: *Fürth*, , διάλεκτος Ανατολικής Φραγκονίας: , γίντις: פיורדא, Φιούρντα) είναι πόλη στη βόρεια Βαυαρία (νότια Γερμανία). Ανήκει στην διοικητική περιφέρεια της Μέσης Φραγκονίας. Απέχει 7 χιλιόμετρα από τη Νυρεμβέργη. Λόγω της εγγύτητας των δύο πόλεων, πλέον το Φυρτ και η Νυρεμβέργη αποτελούν ένα συνεχές πολεοδομικό συγκρότημα. 

Το Φυρτ είναι ένα από τα 23 «μεγάλα αστικά κέντρα» της Βαυαρίας. Το Φυρτ, η Νυρεμβέργη, το Έρλανγκεν και κάποιες μικρότερες παραπλήσιες πόλεις συνιστούν την Μητροπολιτική Περιοχή της Μέσης Φραγκονίας, μιας εκ των 11 μητροπολιτικών περιοχών στη Γερμανία.

Η παλαιότερη αναφορά του Φυρτ σε γραπτές πηγές χρονολογείται από την 1η Νοεμβρίου 1007. Το 2007, το Φυρτ γιόρτασε την χιλιοστή επέτειο από την ίδρυση της πόλης.

## Παραπομπές

Κατηγορία:Τοποθεσίες του Ολοκαυτώματος στη Γερμανία
Κατηγορία:Σελίδες με πηγές CS1 στα Γερμανικά (de)
Κατηγορία:Νυρεμβέργη
Κατάλογος ποταμών της Αλγερίας

Ακολουθεί **κατάλογος ποταμών στην Αλγερία**. Ο κατάλογος είναι διατεταγμένος δυτικά προς ανατολικά ανά λεκάνη απορροής, με τους αντίστοιχους παραποτάμους με εσοχή κάτω από το όνομα κάθε κύριου ποταμού. 

## [[Ατλαντικός Ωκεανός]]

* Ποταμός Ντράα 

## [[Μεσόγειος Θάλασσα]]

* Ποταμός Ταφνά 
** Ποταμός Ισσέρ 
* Ποταμός Χαμμάμ
** Ποταμός Σιγκ 
** Ποταμός Μεμπτούχ 
* Ποταμός Σελίφ 
** Ποταμός Μινά 
** Ποταμός Τζεντουιά 
** Ποταμός Γκιου
** Ποταμός Σλυ 
** Ποταμός Τσιγκαούτ 
** Ποταμός Φοντά 
** Ποταμός Ρουινά
** Ποταμός Εμπντά 
** Ποταμός Μασίν 
** Ποταμός Ντερντέρ 
** Ποταμός Ακούμ 
** Ποταμός Ναχρ Ουασέλ 
** Ποταμός Τουίλ 
* Ποταμός Μαζαφράν 
* Ποταμός Χαράς 
* Ποταμός Ρεγκαϊά 
* Ποταμός Μπουντουαού 
* Ποταμός Ισέρ 
** Ποταμός Μαλάχ 
* Ποταμός Σεμπαού 
* Ποταμός Σουμάμ
** Ποταμός Αμασίν 
** Ποταμός Μπου Σελλάμ
** Ποταμός Σαχέλ
* Ποταμός Κεμπίρ (Τζιτζέλ) 
** Ποταμός Εντζά 
** Ποταμός Ρουμέλ 
* Ποταμός Γκεμπλί 
* Ποταμός Σαφσάφ 
* Ποταμός Κεμπίρ (Σκικντά)
* Ποταμός Σεϊμπούζ 
** Ποταμός Σερφ 
* Ποταμός Κεμπίρ (Ελ Ταρέφ)
* Ποταμός Μετζερντά 
** Ποταμός Μελέγκ 
*** Ποταμός Κσομπ (Σαμπρό)
*** Ποταμός Μεσκιανά

## [[Σαχάρα]]

### [[Σεμπχέτ ελ Μελάχ]]

* Ουέντ Σαουρά
** Ουέντ Ζουζφανά 
** Ουέντ Γκιρ 
*** Ουέντ Μπεσάρ 
* Ουέντ Μεσαούντ 
** Ουέντ Τιλιά

### [[Σοτ Ες Σεργκί]]

* Ουέντ Ελ Κοριμά 

### [[Σοτ ελ Χοντνά]]

* Ουέντ Λεχάμ 

### [[Σοτ Μελρίρ]]

* Ουέντ Τζεντί 
* Ουέντ Ζεριμπέτ 
** Ουέντ ελ Αράμπ 
* Ουέντ Ελ Μιτά
* Ουέντ Ιτέλ 
* Ουέντ Ελ Κερούφ

### [[Σεμπχέτ Σαφιούν]]

* Ουέντ Ζεγκρίρ 
* Ουέντ Μυά

### [[Σεμπχά Μεκερχάν]]

* Ουέντ Τσαρέτ 
* Ασούφ Μελέν 
* Ουέντ Τασεντζανέτ 

### [[Αχαγκάρ]]

* Ουέντ Ιγκαρχάρ 
* Ουέντ Ταφασασέτ 
* Ουέντ Τι-ν-Ταραμπίν 
* Ουέντ Ιγκαρχάρ 
* Ουέντ Ζαζίρ 
* Ουέντ Τι-ν-Αμζί 
* Ουέντ Ταμανρασσέτ

### [[Γκραν Εργκ Οξιντεντάλ]]

* Ουέντ Ναμούς

## Παραπομπές
* Rand McNally, *The New International Atlas*, 1993. 
* Defense Mapping Agency, 1981 
* Defense Mapping Agency, 1981 
* GEOnet 

ποταμοι
*
Σαβοΐα

μικρογραφία|250px|Η θέση της Σαβοΐας στην Ευρώπη.
Η **Σαβοΐα** (αρπιτανικά: Savouè, , , πεδεμοντικά: Savòja, ) είναι μια πολιτιστική-ιστορική περιοχή στην Ευρώπη. Η Σαβοΐα καταλαμβάνει τμήμα των Δυτικών Άλπεων. Εκτείνεται από τη Λίμνη της Γενεύης στα βόρεια μέχρι την επαρχία Ντωφινέ στα νότια.

Η ιστορική περιοχή της Σαβοΐας ήταν η φεουδαρχική επικράτεια που κυβερνούσε ο Οίκος της Σαβοΐας από τον 11ο μέχρι τον 14ο αιώνα. Σήμερα τα εδάφη της Σαβοΐας αποτελούν τμήμα τριών χωρών: της Γαλλίας, της Ιταλίας και της Ελβετίας.

Το 1003 ο Ροδόλφος Γ΄ της Βουργουνδίας ίδρυσε τον Οίκο της Σαβοΐας. Ο οίκος έγινε ο μακροβιότερος βασιλικός οίκος της Ευρώπης, καθώς μέλη του οίκου βασίλεψαν διάφορες χώρες της ευρωπαϊκής ηπείρου από τις αρχές του 11ου αιώνα μέχρι το 1946. Ο ίδιος οίκος βασίλεψε την Κομητεία της Σαβοΐας μέχρι το 1416, καθώς και το διάδοχο Δουκάτο της Σαβοΐας από το 1416 μέχρι το 1860.

Το 1792, η Πρώτη Γαλλική Δημοκρατία προσάρτησε τα εδάφη της Σαβοΐας. Το 1815, μετά την ήττα της Γαλλίας, τα σαβοϊκά εδάφη επεστράφησαν στο Βασίλειο της Σαρδηνίας, το 1815. Το 1860, η Σαβοΐα (καθώς και η παραπλήσια Κομητεία της Νίκαιας) προσαρτήθηκαν στη Γαλλία, ύστερα από στημένο δημοψήφισμα, στο οποίο η συντριπτική πλειοψηφία του πληθυσμού των περιοχών αυτών αναγκάστηκε να ψηφίσει υπέρ της ένταξης του στη Γαλλία, λόγω της παρουσίας στρατευμάτων της Δεύτερης Γαλλικής Αυτοκρατορίας. Η προσάρτηση αυτών των περιοχών στη Γαλλία ήταν αποτέλεσμα πολιτικής συμφωνίας (Συνθήκη του Τορίνου), η οποία προέκυψε από τις διαπραγματεύσεις του γάλλου αυτοκράτορα Ναπολέοντα Γ΄ και του βασιλιά της Σαρδηνίας, Βίκτορα Εμμανουήλ Β΄. Η υπογραφή της συμφωνίας έθεσε τα θεμέλια για την πραγματοποίηση των τελευταίων βημάτων που έπρεπε να γίνουν για την ενοποίηση της Ιταλίας. Ο Οίκος της Σαβοΐας (υπό τον Βίκτορα Εμμανουήλ Β΄) διατήρησε την κυριαρχία του στο Πεδεμόντιο και τη Λιγουρία. Ένα χρόνο αργότερα, ο Οίκος της Σαβοΐας έγινε ο βασιλικός οίκος του ενιαίου ιταλικού κράτους.

## Παραπομπές


Κατηγορία:Ιστορικές περιοχές
Κατηγορία:Δουκάτο της Σαβοΐας
Κατηγορία:Παιγί της Σαβοΐας
Κατηγορία:Λήμματα που περιέχουν κείμενο στα λατινικά
Κατηγορία:Λήμματα που περιέχουν κείμενο στα ιταλικά
Κατηγορία:Λήμματα που περιέχουν κείμενο στα γαλλικά
Αλιτόδωρος

Ο **Αλιτόδωρος**, γνωστός και ως **Άγιος Απολλόδωρος**, ήταν επίσκοπος Κερκύρας κατά τον 4ο αιώνα.

Είναι ο πρώτος γνωστός επίσκοπος της Κέρκυρας (τότε Φαιακίας) και σημαντική μορφή της τοπικής εκκλησιαστικής ιστορίας. Μνημονεύεται ότι έλαβε μέρος στην Α΄ Οικουμενική Σύνοδο της Νίκαιας το 325 μ.Χ., σε διαφορετικούς καταλόγους της οποίας αναφέρεται με διαφορετικά ονόματα, όπως *Alpadoros*, *Alphodorus* και *Apollodorus*. Φαίνεται όμως ότι το πραγματικό του όνομα ήταν **Αλητόδωρος**, αρχαίο όνομα που προέρχεται από τον μυθικό Ηρακλείδη Αλήτη, τον οποίο τιμούσαν οι Κορίνθιοι. Το όνομα δεν θα ήταν άγνωστο στην Κέρκυρα, καθώς η Κέρκυρα ήταν αποικία των Κορινθίων.

Η μνήμη του τιμάται την Β΄ Κυριακή Ματθαίου, η οποία εορτάζεται την Κυριακή μετά την εορτή των Αγίων Πάντων.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 304

Αλιτοδωρος
Αλκιδαμίδας

Ο **Αλκιδαμίδας** (8ος αιώνας π.Χ.) ήταν αρχαίος Μεσσήνιος αρχηγός των συμπατριωτών του. Ο Αλκιδαμίδας, μετά την άλωση της Ιθώμης από τους Λάκωνες στο τέλος του Α΄ Μεσσηνιακού Πολέμου το 724 π.Χ. ηγήθηκε μεγάλης ομάδας Μεσσηνίων που εκπατρίσθηκαν, ταξίδεψαν και εγκαταστάθηκαν στην πόλη Ρήγιο της Ιταλίας. Αυτό έγινε προκειμένου να αποφύγουν την αιχμαλωσία. Το Ρήγιο, η σημερινή πόλη Ρέτζο Ντι Καλάμπρια, είχε τότε μόλις ιδρυθεί από τους Χαλκιδαίους στη θέση παλαιότερου οικισμού (Ερυθρά).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 341

Αλκιδαμιδας
Τουρκικό Εθνικό Κίνημα

[thumb|Τούρκοι εθνικιστές στο [συνέδριο της Σεβάστειας, στο κέντρο ο Μουσταφά Κεμάλ]]
Το **Τουρκικό Εθνικό Κίνημα** (), επίσης γνωστό ως **Ανατολίτικο Κίνημα** (), ως **Εθνικιστικό Κίνημα** (), καθώς και ως **Κεμαλιστές** (), ήταν εθνικιστικό κίνημα αντίστασης που ξεκίνησε σε περιοχές στις οποίες δεν είχε υπό έλεγχο η Αντάντ στην Ανατολία κατά την περίοδο 1919-1923. Ηγέτης του κινήματος ήταν ο Μουσταφά Κεμάλ Ατατούρκ. Στόχος του κινήματος ήταν η δημιουργία ενός τουρκικού εθνικού κράτους, αποξενωμένο από την οθωμανική αυτοκρατορία που αποτελούσε παρελθόν, την πλήρη ανεξαρτησία τους από τις ξένες δυνάμεις και στην συνέχεια, την εθνοκάθαρση των λαών που κατοικούσαν στα εδάφη της πρώην οθωμανικής αυτοκρατορίας. Ο σουλτάνος, αλλά και οι Δυνάμεις της Αντάντ θεωρούσαν το τουρκικό εθνικό κίνημα ως ανταρσία.

## Παραπομπές


Κατηγορία:Εθνικοαπελευθερωτικά κινήματα
Κατηγορία:Τουρκικές εθνικιστικές οργανώσεις
Κατηγορία:Τουρκικός Πόλεμος της Ανεξαρτησίας
Κατηγορία:Επαναστάσεις του 20ού αιώνα
Κατηγορία:Τουρκικές επαναστατικές οργανώσεις
Νέλσον Σεμέδο

Ο **Νέλσον Σεμέδο** (*Nélson Semedo*, 16 Νοεμβρίου 1993) είναι Πορτογάλος ποδοσφαιριστής (με καταγωγή από το Πράσινο Ακρωτήριο) ο οποίος αγωνίζεται ως δεξιός αμυντικός για την Φενερμπαχτσέ και την εθνική ομάδα της Πορτογαλίας.

Ο Σεμέδο ξεκίνησε την καριέρα του από την Σιντρένσε πριν αποκτηθεί από την Μπενφίκα το 2012. Αρχικά δόθηκε δανεικός στη Φάτιμα, έπειτα πραγματοποίησε εμφανίσεις με τη δεύτερη ομάδα της Μπενφίκα και το 2015 πραγματοποίησε το ντεμπούτο του με την κύρια ομάδα, κερδίζοντας συνεχόμενα πρωταθλήματα, μεταξύ άλλων τίτλων. Το 2017 αποκτήθηκε από την Μπαρτσελόνα για 30,5 εκατομμύρια €, κερδίζοντας το πρωτάθλημα τις δύο σαιζόν του στην ομάδα. Το 2020 αποκτήθηκε από την Γουλβς για 30 εκατομμύρια ευρώ.

Ο Σεμέδο πραγματοποίησε το ντεμπούτο του με την εθνική ομάδα της Πορτογαλίας τον Οκτώβριο του 2015, και ήταν μέλος της εθνικής στο κύπελλο συνομοσπονδιών το 2017 και το πρωτάθλημα εθνών της ΟΥΕΦΑ το 2018-19, το οποίο κατέκτησε και ο ίδιος ήταν μέλος της ομάδας του τουρνουά.

## Παραπομπές


Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές ΚΝ Φάτιμα
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Πορτογάλοι με καταγωγή από το Πράσινο Ακρωτήριο
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Κέβιν-Πρινς Μπόατενγκ

Ο **Κέβιν-Πρινς Μπόατενγκ** (*Kevin-Prince Boateng*, 6 Μαρτίου 1987) είναι Γκανέζος-Γερμανός ποδοσφαιριστής ο οποίος αγωνίζεται ως μέσος για τη Χέρτα. Αν και μέσος, μπορεί να αγωνιστεί επίσης ως επιθετικός και είναι γνωστός για τη δύναμη, ταχύτητα και τα κόλπα με τη μπάλα.

Κατά τη διάρκεια της καριέρας του, ο Μπόατενγκ αγωνίστηκε για διάφορους συλλόγους κυρίως σε Γερμανία και Ιταλία. Ξεκίνησε την καριέρα του από τη Χέρτα και το 2007 αποκτήθηκε για δύο χρόνια από την Τότεναμ για περίπου 5,4 εκατομμύρια λίρες. Δόθηκε δανεικός για μισή σαιζόν στην Μπορούσια Ντόρτμουντ και την επόμενη χρονιά αποκτήθηκε από την Πόρτσμουθ. Το 2010 αποκτήθηκε από τη Τζένοα και δόθηκε δανεικός στη Μίλαν, με καθεστώς συνιδιοκτησίας, αρχικά, ενώ η Μίλαν αγόρασε και τα υπόλοιπα δικαιώματα το 2011 έναντι 7 εκατομμυρίων ευρώ. Το 2013 αποκτήθηκε από τη Σάλκε για 10 εκατομμύρια ευρώ για τετραετές συμβόλαιο, το οποίο όμως τερματίστηκε τον Δεκέμβριο του 2015 και επέστρεψε στη Μίλαν. Στη συνέχεια αποκτήθηκε από τη Λας Πάλμας, την Άιντραχτ Φραγκφούρτης, τη Σασσουόλο, τη Φιορεντίνα, η οποία τον έδωσε δανεικό στην Μπεσίκτας, και τη Μόντσα. Το 2021 επέστρεψε στη Χέρτα.

Γεννημένος στη Γερμανία, εκπροσώπησε τη Γερμανία με τις νεανικές ομάδες, όμως σε επίπεδο αντρών επέλεξε να αγωνιστεί για την Γκάνα, πραγματοποιώντας 15 συμμετοχές από το 2010 μέχρι το 2014. Συμμετείχε στα Μουντιάλ 2010 και 2014. Το 2011 αποσύρθηκε προσωρινά, αναφέροντας κόπωση από τα ταξίδια, ενώ το 2014 αποβλήθηκε από την αποστολή, μαζί με τον Σουλεΐ Μουντάρι. Ο αδελφός του, Ζερόμ, αγωνίστηκε για την εθνική Γερμανίας.

## Παραπομπές


Κατηγορία:Γκανέζοι ποδοσφαιριστές
Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Τζένοα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Γερμανοί ποδοσφαιριστές στο εξωτερικό
Βαθύλακκος Καρδίτσας

Ο **Βαθύλακκος** Καρδίτσας αποτελεί οικισμό της Περιφερειακής Ενότητας Καρδίτσας.

## Γενικά στοιχεία
Ο Βαθύλακκος βρίσκεται σε απόσταση 41 χιλιομέτρων από την Καρδίτσα σε υψόμετρο 780 περίπου μέτρων ενώ συνορεύει ανατολικά με την Λουτροπηγή (Σμόκοβο), νοτιοανατολικά με το Αηδονοχώρι, δυτικά με την Μολόχα, βόρεια με το Θραψίμι και την Απιδιά και νοτιοδυτικά με την Φουρνά. Ανήκει διοικητικά στον δήμο Σοφάδων.

Αξιόπιστες γραπτές μαρτυρίες αναφέρουν την ύπαρξη του χωριού στα τέλη του 16ου αιώνα. Ονομαζόταν «Λακρέσι» και προσαρτήθηκε στην Ελλάδα μαζί με την υπόλοιπη Θεσσαλία το 1881 με την Διάσκεψη της Κωνσταντινούπολης. Μετονομάστηκε σε Βαθύλακκο το 1927. Ο αριθμός των κατοίκων του χωρίου είναι περί τους 128 σύμφωνα με την τελευταία απογραφή του 2021, ενώ η προηγούμενη απογραφή του 2011 είχε καταμετρήσει 126 κάτοικους.

Οι μόνιμοι κάτοικοι είναι κατά πολύ λιγότεροι, κυρίως γεωργοί και κτηνοτρόφοι που συνεχίζουν την παραγωγή γνήσιων τυροκομικών προϊόντων, κρέατος ελευθέρας βοσκής, φασολιών, πατάτας, κρασιού, τσίπουρου και μελιού. Παράγονται επίσης καρύδια, κάστανα και αρωματικά φυτά που υπάρχουν σε αφθονία στις πλαγιές και τις εκτεταμένες δασικές εκτάσεις της περιοχής. Δύο ποτάμια περνάνε μέσα από το χωριό. Το ένα πηγάζει από τη θέση «Παπά Βρύση» και το άλλο από τη θέση «Κουδουνόβρυση».

Το χωριό του Βαθύλακκου κοσμείται από δύο ιερούς ναούς, αυτούς της Κοιμήσεως της Θεοτόκου και της Αγίας Παρασκευής, ενώ πλησίον του χωριού, σε απόσταση περίπου ενός χιλιομέτρου υπάρχει ιερό παρεκκλήσιο αφιερωμένο στους Αγίους Δημήτριο, Πέτρο και Παύλο.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Ντανιέλε Ρουγκάνι

Ο **Ντανιέλε Ρουγκάνι** (*Daniele Rugani*, 29 Ιουλίου 1994) είναι Ιταλός ποδοσφαιριστής ο οποίος αγωνίζεται ως κεντρικός αμυντικός για τη Γιουβέντους και την εθνική ομάδα της Ιταλίας.

Ο Ρουγκάνι ξεκίνησε την καριέρα από την Έμπολι και τη Σέριε Β το 2013, και βοήθησε το σύλλογο να κερδίσει εκείνη τη χρονιά την άνοδο στη Σέριε Α, και κηρύχθηκε ποδοσφαιριστής της χρονιάς για τη Σέριε Β το 2014. Οι αμυντικές του επιδόσεις την επόμενη χρονιά τον οδήγησαν να είναι μέλος της ομάδας της χρονιάς για τη Σέριε Α και επίσης αποκτήθηκε από τη Γιουβέντους. Με τη Γιουβέντους έχει κερδίσει 4 συνεχόμενα πρωταθλήματα και 3 Κόπα Ιτάλια. 

Σε διεθνές επίπεδο, εκπροσώπησε την Ιταλία με την ομάδα Κ21 σε δύο ευρωπαϊκά πρωταθλήματα (2015 και 2017) και πραγματοποίησε το ντεμπούτο του στην εθνική αντρών το 2016.

## Παραπομπές


Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Σέρτζι Ρομπέρτο

Ο **Σέρτζι Ρομπέρτο** (*Sergi Roberto*, 7 Φεβρουαρίου 1992) είναι Ισπανός ποδοσφαιριστής ο οποίος αγωνίζεται ως κεντρικός μέσος για την Κόμο. Μπορεί να αγωνιστεί επίσης ως αμυντικός, αμυντικός μέσος και πλάγιος μέσος.

Ο Ρομπέρτο προέρχεται από τις ακαδημίες της Μπαρτσελόνα και πραγματοποίησε το ντεμπούτο του με την κύρια ομάδα το 2010 σε ηλικία 18 ετών. Κέρδισε πολλά βραβεία με το σύλλογο, συμπεριλαμβανομένων επτά πρωταθλημάτων και δύο Τσάμπιονς Λιγκ. Τον Ιούνιο του 2024 ​​έφυγε από την Μπαρτσελόνα ως ελεύθερος και υπέγραψε στη νεοσύστατη ομάδα της Σέριε Α, Κόμο.

Έκανε το ντεμπούτο του με την εθνική ανδρών της Ισπανίας το 2016 και έχει πραγματοποιήσει 11 συμμετοχές έχοντας σκοράρει 1 γκολ. Επίσης, είναι πρώην διεθνής με την εθνική Καταλονίας.

## Παραπομπές


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Παίκτες νικητές ΟΥΕΦΑ Τσάμπιονς Λιγκ
Μάρτιν Στρελ

Ο **Μάρτιν Στρελ** (στα σλοβένικα: **Martin Strel**) (γεν. 1954) είναι κολυμβητής μεγάλων αποστάσεων από τη Σλοβενία, ο οποίος είναι γνωστός καθώς έχει κολυμπήσει κατά μήκος μερικούς από τους μεγαλύτερους ποταμούς στη Γη. Σλόγκαν του είναι «*κολυμπώντας για την ειρήνη, τη φιλία και καθαρά νερά*».

Το ντοκιμαντέρ *Big River Man*, του John Maringouin, το 2009, παρουσιάζει το επίτευγμα του Στρελ, που το 2007 κολύμπησε 3.300 μίλια στον Αμαζόνιο.

## Βιογραφικό
Ο Στρελ γεννήθηκε την 1η Οκτωβρίου 1954 στην πόλη Mokronog, στη νοτιοανατολική Σλοβενία, που τότε ήταν τμήμα της Γιουγκοσλαβίας. 

Οι πρώτοι ποταμοί τους οποίους κολύμπησε ήταν ο Κόρκα (105 χιλ σε 28 ώρες, το 1992) και ο Κούπα (62 χιλ. σε 16 ώρες, το 1993). Το 2000 ο Στρελ έγινε ο πρώτος κολυμβητής που κολύμπησε όλο το Δούναβη και μπήκε στο βιβλίο των ρεκόρ Γκίνες κολυμπώντας 3.004 χιλ. σε 58 ημέρες. Την επόμενη χρονιά, πάλι στο Δούναβη, κολύμπησε 504,5 χιλ. χωρίς στάση σε 84 ώρες και 10 λεπτά σπάζοντας το παγκόσμιο ρεκόρ  του Αργεντίνου Ρικάρντο Χόφμαν (481,5χιλ. σε 84ώρες και 37λεπτά). Το 2002 ήταν η σειρά του Μισισιπή (3.885 χιλ. σε 68 ημέρες) και το 2003 του ποταμού Παρανά (3.998 χιλ). Στις 10 Ιουνίου 2004 ξεκίνησε την προσπάθεια να κολυμπήσει τον ποταμό Γιανγκτσέ, το μεγαλύτερο ποταμό της Ασίας (4.003 χιλ.) και έφτασε στις εκβολές του, στη Σαγκάη στις 30 Ιουλίου.

Το 2007, στον Αμαζόνιο, κολύμπησε 5.268 χιλ. σε 66 μέρες (1 Φεβρουαρίου -7 Απριλίου). Κατά τη διάρκεια του εγχειρήματος συνοδευόταν από πλοία, που ήταν έτοιμα, σε περίπτωση που εμφανίζονταν σαρκοφάγα ψάρια όπως πιράνχας, να ρίξουν αίμα στο ποτάμι για να τραβήξουν την προσοχή τους και να μη κινδυνεύσει ο ίδιος. Στη συνέχεια αν και του προτάθηκε να κολυμπήσει το Νείλο, ο Στρελ αρνήθηκε λέγοντας ότι δεν αποτελούσε ιδιαίτερη πρόκληση γι’ αυτόν. 

Το 2010 ίδρυσε μαζί με το γιό του μια επιχείρηση, που προσφέρει swimming adventure holiday tours σε μέρη όπως η Λίμνη Πάουελ, στην Αριζόνα, οι Λίμνες Bled και Bohinj και ο ποταμός Soča, στη Σλοβενία, στις Δαλματικές ακτές της Κροατίας, στις ακτές του Μαυροβουνίου και στις τουρκικές ακτές στη Μεσόγειο.  

## Παραπομπές


## Εξωτερικοί σύνδεσμοι
* 

Κατηγορία:Σλοβένοι αθλητές
Κατηγορία:Κολυμβητές
Αλεξάντρε Πάτο

Ο **Αλεξάντρε Ροδρίγκες ντα Σίλβα** (*Alexandre Rodrigues da Silva*, γεννήθηκε 2 Σεπτεμβρίου 1989), περισσότερο γνωστός ως **Αλεξάντρε Πάτο** (*Alexandre Pato*), είναι Βραζιλιάνος ποδοσφαιριστής ο οποίος αγωνίζεται ως επιθετικός για τη Ορλάντο Σίτι.

Ο Πάτο ξεκίνησε την καριέρα του από τις ακαδημίες της Ιντερνασιονάλ και πραγματοποίησε το ντεμπούτο του στην κύρια ομάδα το 2006, σε ηλικία 16 ετών. Σκόραρε 12 γκολ σε 27 εμφανίσεις και τον Αύγουστο του 2007 αποκτήθηκε από τη Μίλαν για 22 εκατομμύρια ευρώ. Το 2009 σκόραρε 18 γκολ σε 42 αναμετρήσεις και κέρδισε τα βραβεία Golden Boy και Νέος ποδοσφαιριστής της χρονιάς για τη Σέριε Α. Τη σαιζόν 2010-11 βοήθησε τη Μίλαν να κατακτήσει τη Σέριε Α και ήταν ο πρώτος σκόρερ του συλλόγου με 14 γκολ. Τον Ιανουάριο του 2013 ο Πάτο επέστρεψε στη Βραζιλία για λογαριασμό της Κορίνθιανς για 15 εκατομμύρια €, και κέρδισε το Καμπεονάτο Παουλίστα. Το 2014 αποκτήθηκε από τη Σάο Πάουλο με τη μορφή διετή δανεισμού, και σκόραρε 38 φορές σε 95 παιχνίδια. Το 2016 πήγε δανεικός στην Τσέλσι και αργότερα μέσα στη χρονιά αποκτήθηκε από τη Βιγιαρεάλ και την επόμενη χρονιά από την Τιαντζίν Τιανχάι και το 2019 επέστρεψε στη Σάο Πάουλο. Τον Φεβρουάριο του 2021 αποκτήθηκε από την Ορλάντο Σίτι ως ελεύθερος παίκτης. 

Ο Πάτο πραγματοποίησε το ντεμπούτο του με την εθνική ανδρών της Βραζιλίας το 2008 και ήταν μέλος της αποστολής στο κύπελλο συνομοσπονδιών του 2009 και του Κόπα Αμέρικα 2011. Επίσης έχει κερδίσει δύο συνεχόμενα ολυμπιακά μετάλλια, χάλκινο το 2008 και ασημένιο το 2012.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Βραζιλιάνοι Ολυμπιονίκες
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες του ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA
Ντουβάν Σαπάτα

Ο **Ντουβάν Ζαπάτα** (*Duván Zapata*, 1 Απριλίου 1991) είναι Κολομβιανός ποδοσφαιριστής, ο οποίος αγωνίζεται ως επιθετικός για την Τορίνο ΦΚ και την εθνική ομάδα της Κολομβίας.

## Καριέρα σε συλλόγους
Ξεκίνησε την καριέρα του από την Αμέρικα δε Κάλι και αργότερα αγωνίστηκε για την Εστουδιάντες δε Λα Πλάτα. Το 2013 έφυγε για την Ιταλία και αποκτήθηκε από τη Νάπολι και στη συνέχεια δόθηκε δανεικός στην Ουντινέζε και τη Σαμπντόρια, με τη δεύτερη να τον αποκτά το 2018 και να τον δίνει αμέσως δανεικό στην Αταλάντα για δύο χρόνια. Τη σεζόν 2018–19 βοήθησε την Αταλάντα να κατακτήσει την τρίτη θέση και σκόραρε 23 γκολ, γεγονός που τον κατέταξε δεύτερο σκόρερ του πρωταθλήματος, και χρίστηκε μέλος της ομάδας της χρονιάς για τη Σέριε Α. Αποκτήθηκε μόνιμα από την Αταλάντα τον Ιανουάριο του 2020.

## Διεθνής καριέρα
Πραγματοποίησε το ντεμπούτο του με την εθνική ομάδα το 2017 και έλαβε μέρος στο Κόπα Αμέρικα 2019.

## Παραπομπές


Κατηγορία:Κολομβιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Αμέρικα δε Κάλι
Κατηγορία:Ποδοσφαιριστές Εστουδιάντες Λα Πλάτα
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα 2021
Καλιντού Κουλιμπαλί

Ο **Καλιντού Κουλιμπαλί** (*Kalidou Koulibaly*, 20 Ιουνίου 1991) είναι Σενεγαλέζος ποδοσφαιριστής ο οποίος αγωνίζεται ως κεντρικός αμυντικός για την Al- Ahli και την εθνική Σενεγάλης.

Ο Κουλιμπαλί ξεκίνησε την επαγγελματική του καριέρα από τη γαλλική Μετς το 2010, και το 2012 αποκτήθηκε από τη Γκένκ, με την οποία κατέκτησε το Κύπελλο Βελγίου την πρώτη του χρονιά. Το 2014 αποκτήθηκε από την Νάπολι για περίπου 6,5 εκατομμύρια λίρες. Με τη Νάπολι έχει κατακτήσει ένα Σουπερκόπα (2014). Ήταν μέλος της ομάδας της χρονιάς για τη Σέριε Α τις σαιζόν 2015–16, 2016–17, 2017–18 και 2018–19, καθώς και καλύτερος αμυντικός της Σέριε Α για το 2018-19. Τον Ιούλιο του 2022 αποκτήθηκε από την Τσέλσι για 33 εκατομμύρια λίρες.

Καθώς ο Κουλιμπαλί γεννήθηκε στη Γαλλία από Σενεγαλέζους γονείς, μπορούσε να αγωνιστεί με τις εθνικές και των δύο χωρών, και αρχικά αγωνίστηκε στην Κ-20 ομάδα της Γαλλίας. Όμως, το 2015 πραγματοποίησε το ντεμπούτο του με την εθνική Σενεγάλης και ήταν μέλος της ομάδας που συμμετείχε στο κύπελλο εθνών Αφρικής 2017, στο Μουντιάλ 2018 και στο Κύπελλο Εθνών Αφρικής το 2019, όπου έφτασε μέχρι τον τελικό. Το 2022 κατέκτησε το Κύπελλο Εθνών Αφρικής.

## Παραπομπές


Κατηγορία:Σενεγαλέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΚΡΚ Γκενκ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κυπέλλου Εθνών Αφρικής 2023